Խօսք առնողների շարքում էր Թաւրիզի մասնաճիւղի հիմնադիր անդամներից՝ անւանի ճարտարապետ Վարուժան Առաքելեանը: Նա վկայակոչելով անցած օրերը, յիշեց 61 տարիներ առաջ գոյութիւն ունեցող դժւարին պայմանները, որոնք սակայն չյուսահատեցրին օրւայ ղեկավարութեանը, որոնց ջանքերով ծնունդ առաւ Հ.Մ.Ա.Կ.ի Թաւրիզի մասնաճիւղը: Նա երախտիքով յիշեց իր հետ այդ օրերին հիմնադրութեան աշխատանքի դերակատարներից՝ Հրայր Մարուխեանին: